b'\n_START_ARTICLE_\nJan Vladim\xc3\xadr Hr\xc3\xa1sk\xc3\xbd\n_START_SECTION_\n\xc5\xbdivljenje\n_START_PARAGRAPH_\nHr\xc3\xa1sk\xc3\xbd je med letoma 1884 in 1897 delal v Ljubljani in v tem \xc4\x8dasu bil de\xc5\xbeelni stavbni in\xc5\xbeenir. Bil je profesor na Cesarski in kraljevi \xc4\x8de\xc5\xa1ki tehni\xc5\xa1ki visoki \xc5\xa1oli v Pragi. Med letoma 1900 in 1901 je bil njen rektor.\n_START_SECTION_\nDelo\n_START_PARAGRAPH_\nNa Slovenskem je najbolj znan kot izvirni avtor stavbe v novorenesan\xc4\x8dnem slogu Kranjskega de\xc5\xbeelnega dvorca na Kongresnem trgu v Ljubljani (1899\xe2\x80\x931902), kjer je od leta 1919 sede\xc5\xbe Univerze v Ljubljani, in Narodnega doma na Trgu celjskih knezov v Celju (gradnja 1895\xe2\x80\x931896), kjer je sedaj sede\xc5\xbe Mestne ob\xc4\x8dine Celje._NEWLINE_Leta 1892 so po njegovih in Hrubyjevih na\xc4\x8drtih v Ljubljani zgradili De\xc5\xbeelno gledali\xc5\xa1\xc4\x8de v novorenesan\xc4\x8dnem slogu, sedanjo Ljubljansko operno hi\xc5\xa1o. Med letoma 1893 in 1894 so po njegovih na\xc4\x8drtih izdelali \xc5\xbeelezni most \xc4\x8dez Savo v Rade\xc4\x8dah. Leta 1898 je izdelal na\xc4\x8drte za gradnjo Vodovodnega stolpa v Kranju (gradnja 1909\xe2\x80\x931911).'